Börn | Fjölskyldulíf | mbl | 7.1.2020 | 19:00 Þakkaði fimm börnum en á bara fjögur Leikarinn Tom Hanks sagði í þakkarræðu sinni á Golden Globe-verðlaunahátíðinni á sunnudagskvöld að hann ætti fimm börn . Aðdáendur Hanks voru því eflaust frekar gáttaðir því Hanks á aðeins fjögur börn . Hanks var heiðraður fyrir störf sín í gegnum árin á verðlaunahátíðinni og tók við Cecil B. DeMille-verðlaununum . „ Maður er blessaður þegar maður á fjölskyldu sem situr á fyrsta bekk . Eiginkonu sem er mögnuð í alla staði , sem hefur kennt mér hvað er að elska . Fimm börn sem eru hugrakkari , sterkari og vitrari en gamli karlinn , “ sagði Hanks . Hanks á þrjá syni , Colin , Chet og Truman og dótturina Elizabeth . Hann var þó ekki að ruglast þegar hann sagðist eiga fimm börn þar sem hann er sagður líta á tengdadóttur sína Samönthu Bryant sem dóttur sína . Bryant er gift Colin og eiga þau saman tvö börn . Tom Hanks ásamt fjölskyldu sinni á Golden Globe-verðlaununum . AFP Hanks sem er greinilega mikill fjölskyldumaður hefur verið kvæntur leikkonunni Ritu Wilson síðan árið 1988 . Með Wilson á Hanks tvo syni . Hann átti eldri börnin sín tvö með fyrrverandi eiginkonu sinni , Samöntha Lewes .